kardosdrur/scandi-wiki huggingface dataset:
Immunoglobulin E

Immunoglobulin E (IgE) er et antistof der normalt findes i lav koncentration i blodet. Koncentrationen stiger ved en infektion af parasitter og ved IgE-allergi.

IgE kan bindes til receptorer på mastceller og udløse allergi.

Molekylærbiologi
Immunforsvar
Proteiner
Tally Hall

Talmon "Tally" Henry Hall, den 12. maj 1985 i SeaTac) er en amerikansk tidligere målmand i fodbold.

Karriere 
I januar 2007 indgik Hall en tre-årig aftale med Esbjerg fB Inden skiftet til Danmark blev han udvalgt af Los Angeles Galaxy, men han valgte i stedet at skrive kontrakt med Esbjerg fB.

Tally Hall blev efter et halvt år i Esbjerg fB udtaget til det amerikanske A-landshold. Hall nåede aldrig at spille for klubbens Superligahold inden han i januar 2009 skiftede til Houston Dynamo.

Tidligere klubber: SDSU Aztecs.

Eksterne henvisninger

Referencer 

Fodboldspillere fra USA
Fodboldspillere fra Esbjerg fB
Mastcelle

En mastcelle er en celle der udskiller histamin og heparin. Det er en type granulocyt. Mastcellerne fremmer de betændelsesreaktioner, der sker ved en infektion.

Cellebiologi
San Diego State University

San Diego State University (SDSU) er et amerikansk universitet beliggende i San Diego i Californien. Universitetet, der er fra 1897, huser omkring 34.500 studerende.

Se Også 
 SDSU Aztecs

Eksterne henvisninger 

 San Diego State University

Universiteter i Californien
State University
Vildkat

Vildkatten (Felis silvestris) er en art i familien kattedyr. Den forekommer i Europa, det vestlige Asien og Afrika. Vildkatten regnes som stamformen til tamkatten, der nu oftest opfattes som en selvstændig art.

Historisk set fandtes vildkatten i næsten hele Europa, men ikke på den skandinaviske halvø, i Finland og på Karelien (det såkaldte Fennoskandinavien). I dag er dens europæiske udbredelse ret fragmenteret, og i Danmark forsvandt den formodentlig for omkring 2000 år siden, hvilket også er nær tidspunktet, hvor tamkatten først blev indført til landet. Vildkatten blev aldrig domesticeret i Nordeuropa, og de første tamkatte kom formodentlig til Danmark via romerne.

Udseende 

Vildkatten har normalt en kropslængde (hoved og krop) på 50 til 75 centimeter og en vægt på 3 til 5 kilo. Skulderhøjden er cirka 35 cm. Halens længde ligger mellem 21 og 35 cm. Sjældent når vægten op på 8 kilo.

Pelsen er brunlig med sorte striber. Den afrikanska type er ofte lidt mindre og har i tørre områder normalt lysere pels. Europæiske vildkatte er gulgrå, mere grå på ryggen, men er lysere, nærmest cremefarvet på maven med en næsten hvid hals. Hovedet har længdestriber, som mødes i nakken og fortsætter langs ryggen. Langs siderne og på ryggen er den oftest stribet. I Afrika og Asien varierer pelsens farve og er gerne rødlig, ligesom plettede former forekommer.

Levevis 

Vildkatten lever mest af gnavere eller andre små pattedyr, men også fugle, krybdyr, padder og insekter. I sjældne tilfælde jager vildkatten større bytte som harer eller unge antiloper. Ligesom tamkatten lister vildkatten sig ind på byttet.

Individerne lever uden for parringstiden enlige i deres revir, hvis størrelse i en undersøgelse er bestemt til cirka 4 km² for afrikanske vildkatte af hankøn. Hunnernes revir er oftest mindre og forskellige køns revirer overlapper hinanden. Territoriets grænser markeres med kirtelsekreter og urin.

I koldere egne sker parringen i februar eller marts (sjældent allerede i januar) og ungerne fødes cirka to måneder (60 til 70 dage) senere. Forplantningen i varmere egne kan ske året rundt men oftest fødes kun et kuld per år. I hvert kuld fødes 1 til 8 unger (normalt 3 tll 6).

Vildkatten er sky og undgår at komme for nær mennesker.

Underarter 
Tidligere blev 22 underarter anerkendt, men siden offentliggørelsen af resultater baseret på fylogeografiske analyser i 2007 er det foreslået kun at anerkende fem underarter:

 Felis silvestris lybica, Afrikansk vildkat
 Felis silvestris ornata, Indisk ørkenkat
 Felis silvestris silvestris, Europæisk vildkat
 Felis silvestris cafra, fra det sydlige afrika
 Felis silvestris bieti, Kinesisk ørkenkat

De første fire anerkendes af IUCN, mens Felis bieti behandles separat.

Tidligere blev tamkatten kategoriseret som en underart til vildkatten, med taksonet Felis silvestris catus, men i dag regnes den som den selvstændige art Felis catus, nedstammende fra afrikansk vildkat.

Noter
Almindelig mahonie

 
Almindelig Mahonie (Mahonia aquifolium) eller blot Mahonie er en stedsegrøn eller vintergrøn busk med en opret og åben, lidt riset vækst. Veddet er gult. Bærrene er sure, men kan bruges til marmelade eller bitter-snaps.

Beskrivelse 
Barken er først lysegrøn og glat. Ret hurtigt bliver den så gråbrun og svagt rillet. Gammel bark er stribet beige/oliven. Knopperne er spredte og næsten helt skjult under bladfæsterne. De er ægformede og lysegrønne med violette spidser. 

Bladene er uligefinnede med store, Kristtorn-agtige småblade. Dvs. at små-bladene er forsynet med randtorne og har en blank, mørkegrøn oversiden, mens undersiden er grågrøn. Enkelte af de ældste blade bliver rent røde om efteråret. Blomsterne er samlet i endestillede toppe fra bladhjørnerne yderst på skuddene. De er gule med en sød og tung duft. De blåduggede, sorte bær indeholder mange frø, som modner godt og spirer villigt. Bærrene er ugiftige men meget bitre, og er velegnede til bitter-snaps.

Rodnettet består af dybtgående hovedrødder med tæt trævlede siderødder, der alle ligger meget højt i jorden. Planten kan sætte en del rodskud, særligt efter hårde vintre eller for brutal beskæring. 

Højde x bredde og årlig tilvækst: 1 x 1 m (10 x 10 cm/år), rodskud ikke medregnet.

Hjemsted 
Mahonie vokser i nåleskovene i det vestlige Nordamerika, hvor den forekommer i lysninger, langs vandløb og som pionérplante efter brand eller bjergskred og laviner. 

I de kølige, løvfældende skove i det sydlige Oregon findes den sammen med bl.a. Arbutus menziesii (Jordbærtræ-art), Bromus vulgaris (Hejre-art), Busket Bjergte, Chrysolepis chrysophylla (Bøge-familien), Ellebladet Bærmispel, Hede-Melbærris og Hvid Snebær.

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Buske
Stedsegrønne
Haveplanter
Tårevæske

Tårevæske udskilles fra tårekirtlen ved øjet. Tårevæsken består af saltvand, der indeholder en række enzymer og antistoffer, som har til formål at forhindre bakterier at trænge ind i øjet. Eksempler på disse enzymer er fosfolipase A og lysozym. Herudover benyttes tårevæsken til at smøre hornhinden.

Fysiologi
Kropsvæsker
Mahonie

Mahonie (Mahonia) er en slægt med cirka 100 arter i Nordamerika og Øst- og Sydasien. Det er stedsegrønne buske eller – sjældnere – små træer. Bladene er spredtstillede og uligefinnede (i visse tilfælde trekoblede) med læderagtige småblade, der har randtorne. Veddet og rødderne er gule. Blomsterne er 6-tallige og gule og sidder i rigtblomstende, endestillede klaser. Frugterne er blåduggede bær. Her omtales kun de arter, som bliver dyrket i Danmark.

 Almindelig mahonie (Mahonia aquifolium).
 Lædermahonie (Mahonia bealei).
 Japansk mahonie (Mahonia japonica).
 Vestamerikansk mahonie (Mahonia nervosa).
 Mahonia pinnata.

Berberis-familien
Jesper Jensen (håndboldspiller)

Jesper Jensen (født 30. oktober 1977 i Aarhus) er en dansk tidligere håndboldspiller og nuværende håndboldtræner. Han har fra sommeren 2017 været cheftræner for Team Esbjerg i Damehåndboldligaen og siden marts 2020 landstræner for Danmarks kvindehåndboldlandshold. Som aktiv spillede han for Håndboldliga-klubben Skjern Håndbold og indtil 17. februar 2011 på det danske landshold, hvor han fik debut, da Danmark vandt 27-26 over Sverige i Scandinavian Open i Sverige i september 2001.

Han var med til at føre s kvindelandshold til bronzemedaljer ved VM i kvindehåndbold 2021 i Spanien.

Spillerkarriere 
Jesper Jensen var playmaker og var gennem flere år en af Skjerns bærende kræfter. Han scorede en del mål, ikke mindst da han meget ofte skød straffekast, men derudover havde han et godt blik for sine medspillere. Han stoppede sin aktive karriere med udgangen af sæsonen 2012-13.

Jesper Jensen spillede, inden han kom til Skjern, i HEI, Skæring og Team Esbjerg. 
Han er bror til Trine Jensen (håndboldspiller i GOG og på landsholdet). 
Han blev i november 2006 far til Louise, som han fik sammen med Lotte Haandbæk, (Team Esbjerg).

På det danske landshold spillede han 120 landskampe og scorede 231 mål, og han fik sit gennembrud under EM i 2006, hvortil han egentlig kun kom med på afbud fra Lasse Boesen, og præstationen blev godt fulgt op med spil på et stabilt højt niveau under VM i 2007. På landsholdet stod han lidt i skyggen af Joachim Boldsen, men i modsætning til Boldsen spillede Jesper Jensen på landsholdet så vidt muligt ikke i forsvaret, idet han fysisk ikke var helt stærk nok til at matche mange af modstandernes – ofte meget store – bagspillere.

Trænerkarriere 
Jesper Jensen er efter afslutningen af sin aktive karriere blevet træner og var først cheftræner for Vejen EH (kvinder) i sæsonen 2013-14, inden han skiftede til en tilsvarende position for herreholdet i Aalborg Håndbold fra sommeren 2014, hvor han var, til han blev fyret i marts 2016.

Han blev i januar 2017 ansat som assistenttræner i Team Esbjerg, og efter at klubben fyrede Lars Frederiksen i maj 2017, blev Jesper Jensen forfremmet til cheftræner.

Resultater

Landsholdet 
 2008 EM guld
 2007 VM Bronze

Referencer

Eksterne henvisninger 
  

Håndboldspillere fra Danmark
Personer fra Aarhus
Håndboldspillere fra Skjern Håndbold
Håndboldtrænere fra Team Esbjerg
Olympiske håndboldspillere fra Danmark
Håndboldtrænere fra Danmark
Otto Winther

Otto Winther, (født 1910 – død 1973), var en dansk bokser i letsværvægtsklassen.

Som amatør boksede Otto Winther for CIK. Han vandt det danske mesterskab i letsværvægt 2 gange (1940 og 1941).

Han skiftede til de professionelles rækker under krigen, og debuterede ved et stævne i København den 29. januar 1943, hvor han imidlertid tabte til den talentfulde ester fra USSR Anton Raadik på point efter 6 omgange. Otto Winther indstillede herefter boksekarrieren.

Referencer

Eksterne henvisninger 

Mandlige boksere fra Danmark
Immunoglobulin M

Immunoglobulin M (IgM) er et antistof. Det adskiller sig fra de andre klasser ved, at fem antistoffer er bundet sammen. Der er således 10 antigen-bindingssteder på et IgM.
IgM binder antigener dårligt (antigenspecificiteten er lille). IgM er det antistof, som dannes først ved en infektion, især første gang man inficeres med et antigen (primære infektioner).

Biologi
Immunforsvar
Proteiner
Lars Møller Madsen

Lars Møller Madsen (født 30. maj 1981 i Ølgod) er en dansk tidligere håndboldspiller, der sidst spillede for svenske HIF Karlskrona og IFK Kristianstad efter tidligere at have spillet i polske Wisła Płock og Håndboldliga-klubben Skjern Håndbold. Han indstillede karrieren i sommeren 2018.

Lars Møller Madsen var oprindeligt i gang med en uddannelse som elektriker, men han blev snart en af de bærende kræfter hos Skjern. Han spillede venstre back og havde et godt skud, der med hans højde (2,05 m) havde gode betingelser for at nå over forsvaret, når han blev spillet op til hopskud, hvilket i Skjern typisk skete med en aflevering fra holdkammeraten Jesper Jensen. I 2005 var han efter afslutningen af den danske turnering udlejet i en måneds tid til spanske BM Ciudad de Almería, men ellers har han indtil skiftet til Polen kun spillet på højt plan hos Skjern.

Lars Møller Madsen spillede mere end 60 landskampe og scorede over 125 mål siden debuten på hans fødselsdag i 2003, men her har han haft lidt sværere ved at slå til. Under EM i Schweiz 2006 fik han imidlertid sit gennembrud, da han i kampen om bronzemedaljerne mod  blev dansk topscorer med 9 mål, hvilket var stærkt medvirkende til, at Danmark vandt bronzemedaljerne.

Under VM i Tyskland 2007 var han oprindeligt ikke udtaget til truppen, men han blev hentet ind efter det indledende gruppespil. Han viste sin styrke i sidste kamp i mellemrunden mod , hvor han blev kåret til kampens spiller, samt i kvartfinalen mod , hvor han blev topscorer og scorede to sekunder før tid det mål, der sikrede Danmark pladsen i semifinalen mod .

Lars Møller Madsen blev 13. september 2008 viet til sin kæreste gennem adskillige år, Henrijette Lindholm, fra Ølgod Kirke.

Resultater

Landsholdet
 2006: EM - bronze
 2007: VM - bronze
 2008: EM - guld

Referencer 

Håndboldspillere fra Danmark
Håndboldspillere fra BM Ciudad de Almería
Håndboldspillere fra Skjern Håndbold
Personer fra Ølgod
Lars Rasmussen (håndboldspiller)

Lars Rasmussen (født 9. april 1976 i København) er en dansk tidligere håndboldspiller og nuværende håndboldtræner. Han har siden sommeren 2018 været assisterende træner i KIF Kolding.

Spillerkarriere 
Lars Rasmussen startede sin karriere i klubber i Storkøbenhavn, senest i Ajax, inden han kom til GWD Minden i den tyske Bundesliga. I 2005 vendte han tilbage til Danmark for at spille for Team Tvis Holstebro i Holstebro, hvor han sluttede karrieren.

På A-landsholdet fik han sin debut allerede i 1998, men han stod i mange år i skyggen af Lars Christiansen og Nicolai Jacobsen. Til EM i Schweiz i 2006 blev Lars Rasmussen først udtaget, da Boris Schnuchel blev skadet kort før turneringens start, men Rasmussen greb sin chance som andetvalg efter Christiansen og gjorde en god figur, når der var brug for det. Ligeledes under VM i Tyskland i 2007 måtte han affinde sig med at være andenvalg, men når han fik chancen viste han en meget høj scoringsprocent, især med mange hurtige kontraløb.

Ved EM i 2008 blev han europamester med landsholdet, igen efter beskeden spilletid som andetvalg efter Lars Christiansen.

Trænerkarriere 
Efter afslutningen af karrieren blev Lars Rasmussen træner i forskellige danske klubber, mest markant som cheftræner for Ringkøbing Håndbolds kvinder i Damehåndboldligaen. Efter et år i ungarske Siófok KC skiftede han i sommeren 2018 til herreholdet i KIF Kolding som assistent for Lars Frederiksen.

Resultater

Landsholdet 
 2008 EM-guld

Referencer 

Håndboldspillere fra Danmark
Håndboldspillere fra Team Tvis Holstebro
Håndboldspillere fra GWD Minden
Håndboldspillere fra Ajax København
Personer fra København
Macaulay Culkin

Macaulay Macaulay Culkin Culkin (født 26. august 1980) er en amerikansk skuespiller. Han er bedst kendt for at spille Kevin McCallister i de første to Alene Hjemme-film. Senere spillede han hovedrollen i filmen Richie Rich fra 1994. Efter filmen Richie Rich holdt Culkin en pause fra filmoptagelserne. I 2003 spillede han hovedrollen i filmen Party Monster, og har siden medvirket i et par TV-serier og spillefilm.

I 2013 grundlagde han comedy rockbandet The Pizza Underground, som han var forsanger for indtil de splittede op i 2018. Bandet spillede primært parodier af The Velvet Undergrounds sange med pizza-tema.

Culkin er også kendt for at have været venner med poplegenden Michael Jackson. Han er også med i musikvideoen til Jacksons sang "Black or White".

En af hans yngre brødre er skuespilleren Kieran Culkin.
I 2019 ændrede Macaulay Carson Culkin sit navn til Macaulay Macaulay Culkin Culkin efter en afstemning på Twitter.

Filmografi

Tv

Hæder

Referencer

Eksterne henvisninger 

 

Skuespillere fra New York
Sangere fra USA
Amerikanere i 1900-tallet
Amerikanere i 2000-tallet
Votiv

Votiv (latin: votum = løfte, iflg. Ordbog over det danske sprog: Votiver, kaldes hos katolikkerne gaver, som man ifølge et løfte giver til en kirke.

Votiv henviser til forskellige artikler:

Votivgave, votivfund – en takkegave til en guddom; samme som arkæologisk fund
Votivlys – et levende lys, skænket til at brænde foran en statue eller et billede af en hellig person.
Votivmesse – takkemesse til en hellig person, helgen eller lignende.
Votivskib – skibsmodel som ofte anvendes til udsmykning i kirker.

Kilder og henvisninger
Magtmonopol

Magtmonopol, dækker som begreb over forsvaret og politiet som en samlet myndighed, der på statens vegne har juridisk ret til at udøve magtanvendelse, inden for nogle udstukne retningslinjer. Statsretsligt er der tale om en implementering af statens voldsmonopol. Vold er i denne henseende legitim i krige og i forbindelse med politiets arbejde. Al anden vold er illegitim, ligesom der gennem internationale konventioner er sat grænser for den legitime udøvelse af magtmonopolet.

Politi
Militær
Portable Document Format

Portable Document Format (PDF) er et åben standard-filformat skabt af Adobe Systems i 1993. Det blev til en ISO-standard i 2008. PDF bliver anvendt til at repræsentere 2-dimensionale dokumenter i et apparatuafhængigt og skærmopløsningsuafhængigt dokument med fast opsætning.

Referencer

Eksterne henvisninger 
 PDF Reference Book  – official reference to the PDF file format from Adobe, also available as a book describing PDF 1.6 () .
 White Paper: PDF Primer — A white paper from PDF Tools AG with an introduction into what PDF is and its strengths and weaknesses.
 Adobe: PostScript vs. PDF
 History of PDF at prepressure.com
 The Camelot Paper  — the paper in which John Warnock outlined the project that created PDF
 Digital signatur løsninger 

Åbne filformater
MCH Arena

MCH Arena er navnet på det stadion, hvor FC Midtjylland spiller sine hjemmekampe. Stadionet ligger i Herning.

Det blev indviet den 27. marts 2004 med en kamp, hvor FC Midtjylland vandt 6-0 over AB.

Stadionet kostede 80 millioner kr. at bygge. Messecenter Herning er ejer af stadion, men SAS købte sig til navnet. Aftalen udløb ved afslutningen af 08/09-sæsonen, og Messecenter Herning overtog derefter selv navnet og omdøbte det til det nuværende den 1. juli 2009.

Stadionrekorden er fra 11. november 2007, hvor der var 11.763 tilskuere, da FC Midtjylland spillede mod FCK. På grund af en ombygning i 2007 blev kapaciteten reduceret til det nuværende antal på 11.432 tilskuere og 9.430 til internationale kampe.

MCH Arena er bygget, så det er let at udvide det, hvis det bliver aktuelt. Taget vil kunne hæves, og fundamentet er bygget, så tilskuerkapaciteten på stadion vil kunne øges.

Historiske registreringer 

 16. august 2009 - engelske Coldplay giver koncert foran 37000 mennesker ved MCH Outdoor Arena i Herning

Referencer

Fodboldstadioner i Danmark
Sport i Herning
Etableret i 2004
Bygninger, konstruktioner og anlæg i Herning
FC Midtjylland
Mindepark

Mindepark eller mindelund er et område udlagt til minde om afdøde personer fra krige, ulykker etc. samt tidligere landområder, som er bevaringsværdige o.a.

Mindeparker og -lunde

Danmark 
 Argentinerparken – mindepark og samlingssted for dansk–argentinere beliggende i Sønderskov ved Erritsø.
 DSB Mindelund – mindelund for DSB medarbejdere som er omkommet i tjeneste. Beliggende på Holstens bastion i Fredericia.
 Kongenshus Mindepark – en mindepark for opdyrkelse af heden i Jylland.
 Mindeparken (Marselisborg Mindepark) – mindepark beliggende syd for Århus.
 Frøslevlejren – i dag (2007) en national mindepark fra den tyske besættelse.
 Mindelunden i Ryvangen – minde over faldne danske modstandsfolk under den tyske besættelse af Danmark, 1940 til 1945.
 Mindelund for allierede – beliggende i Donnerup Plantage nær landsbyen Aale.
 Mindeparken i Skibelund Krat med især nationale minder.

Fredede arealer i Danmark
Lars Jørgensen

Lars Troels Jørgensen (født 3. februar 1978 i Lov ved Næstved) er en tidligere dansk håndboldspiller og nuværende assistenttræner for det danske kvindehåndboldlandshold. Han havde en lang karriere i to spanske topklubber, hvorpå han vendte hjem til Danmark i 2009. Han har meddelt, at han afslutter sin karriere ved sæsonens slutning i sommeren 2017.

Lars Jørgensen er forsvarsspecialist og blev på landsholdet primært brugt i defensiven samt i hurtige opløb. Han blev ofte nævnt som en af verdens bedste forsvarsspillere, og han var krumtappen i landsholdets forsvar i flere slutrunder i løbet af 2000'erne, bl.a. EM i Schweiz 2006, VM i Tyskland 2007, og EM i Norge 2008. Han spillede på landsholdet 1999-2010 og opnåede 192 landskampe for Danmark.

Han har tidligere spillet i den spanske ligaklub Portland San Antonio. I Portland var han klubkammerat med internationale stjernenavne som kroaten Ivano Balić og Kristian Kjelling fra Norge.

Hans skifte til AG Håndbold blev offentliggjort på et pressemøde den 15. juni 2009.

Resultater

Landsholdet 
 2008 EM guld

Referencer

Eksterne henvisninger

 

Personer fra Næstved
Håndboldspillere fra Danmark
Håndboldspillere fra Portland San Antonio
Håndboldspillere fra AG København
Olympiske håndboldspillere fra Danmark
Openmoko

Openmoko er et projekt med det mål at skabe en famillie af åbne GSM smartphones, efter Open Source-filosofien. Projektet var sponsoret af Openmoko Inc. ca. 2007-2009. Openmoko-projektet blev startet 7. november 2006.

Fra ca. september 2010 har Golden Delicious GmbH bidraget med udvikling af nyere hardware (GTA04) og støttet software-udvikling baseret på Debian hertil.

Etymologi 
Navnet Openmoko er et akronym for Open Mobile Kommunikations.

Kodenavnet for smartphone produkt serien, GTA, er en forkortelse af "GSM-TI-AGPS", som indikerer smartphonens hovedkomponenter.

Software

GTA04 
Standard softwaren til GTA04 er baseret på Debian Linuxkerne 3.2. Der foregår driverudvikling til Linuxkerne 3.x. GTA04 benytter samme TI-ARM-familie som BeagleBoard, hvilket gør det muligt at genbruge en del driverkode til GTA04.

Debian drivere muliggør at andre Linux 3.x-distributioner "let" kan laves.

Adskillige grupper har skabt modificerede versioner af standard softwaren eller porteret andre systemer til at kunne virke på Openmoko-smartphones. Blandt andet Replicant (fuldt frit Android), Debian og QtMoko.

GTA01 og GTA02 
Openmoko linux (forkortet Om) bygger på Linux, og bruger opkg-pakkesystemet til at håndtere softwarepakker. Det var/er beregnet til hardwarene GTA01 (Neo 1973) og GTA02 (Neo FreeRunner).

Om 2008 software i brugerområdet 
 X.Org Server 7.1
 Matchbox vindueshåndtering
 GTK+ 2.6.10
 Evolution Data Server

Kerne 
 Openmoko 2009: 2.6.28 Linux kernel (august 2009)

Openmoko linux drivere muliggør at andre Linux 2.6-distributioner "let" kan laves.

Adskillige grupper har skabt modificerede versioner af den oprindelige software eller porteret andre systemer til at kunne virke på Openmoko-smartphones. Blandt andet Android, Debian, Gentoo, Qt Extended Improved, QtMoko og SHR.

Kilder/referencer

Eksterne henvisninger 

 GTA04:
 GTA04: Main page of the project
 GTA02:
 Openmoko, officielt websted.
 Openmoko Presseinformation 
 Wiki med detaljeret hardwareinformation

Indlejret Linux
Linux-baserede enheder
Mobile styresystemer